kardosdrur/scandi-wiki huggingface dataset:
Poul Ekelund

Poul Ernst Ekelund (14. januar 1921 i Klippan, Sverige – 4. december 1976) var en dansk maler og grafiker. Poul Ekelund er især kendt for sine ansigtsløse kvinder og landskabsmalerier.

Uddannelse
Teknisk Skole, København 1938 
Det Kongelige Danske Kunstakademi 1943

Udvalgte Separatudstillinger 
Arnbaks Kunsthandel, København 1944 [m. Helge Ernst] 
Foreningen for Nutidskunst, Ålborg 1945 [m. Helge Ernst] 
Kunsthallen, København 1948 
Athenæum, København 1950-51, 53, 56 
Lilla Galleriet, Stockholm 1960, 63 
Clausens Kunsthandel, København 1961, 66, 70 
Retrospektiv, Kunstforeningen, København 1962 
Konsthallen, Göteborg 1962 [m. Åke Jönsson] 
Jysk Kunstgalleri, Århus 1964 
Kunstnerforbundet, Oslo 1965 
Det Danske Hus, Paris 1966 
Hjørring Kunstmuseum 1966, 71, 75 [retrospektiv], 91 [retrospektiv] 
Århus Permanente 1967 [m. Torsten Renqvist] 
Kunstnernes egen Kunsthandel, København 1968 [m. Jeppe Vontilius] 
Fire malere, Aarhus Kunstmuseum m.fl. 1969 
Centre Graphique, Hjørring 1972 
Aalborg Kunstforening 1974

Hæder 
 Bielke 1948 
 Even Nielsen 1948 
 Kraft 1950-52 
 Akademiet 1951 
 Carlsons Pris 1956 
 Foltmar 1956 
 Oluf Hartmann 1957 
 Zahrtmann 1962 
 J.R. Lund 1963, 64 
 Statens Kunstfond 1966, 69 
 Eckersberg Medaillen 1967

Udvalgte Gruppeudstillinger 
Kunstnernes Efterårsudstilling 1943, 45 
Unge Talenter, København 1944 
Den Uafhængige Udstilling, København 1944-45 
Ung Dansk Kunst, Den Frie Udstillingsbygning 1945, 50 
Den Officielle Danske Kunstudstilling, Oslo 1946 
Decembristerne 1947 
Bølleblomsten 1948 
Martsudstillingen 1951-61, 1963-67, 69, 71, 73, 75, 77, 79 [retrosp.] 
Nordsjællands malere, Hillerød 1952 
Fællesrådet for Danske Kunstforeninger, vandreudstilling 1952-53 
5 malere og 5 billedhuggere, København 1954 
Arte Nord. Contemporanea, Pal. delle Espo., Rom 1955 
Danish Painting and Sculpture, Glasgow Museum & Art Gallery 1956 
Nutida dansk konst, vandreudst. i Sverige arr. af Riksförbundet 1957 
Dansk Nutidskunst, Charlottenborg 1957 
Å- udstillingen 1961, 65, 67 
Vrå-udstillingen 1964-67, 1969-74, 76, 82 
Lien, Slettestrand 1968 
Annale Porec XI, Jugoslavien 1971 
Påskeudstillingen, Skive Museum 1974 
Nordjysk Kunst, Göteborg 1975

Repræsenteret 
Ekelund er repræsenteret i samlingerne på Statens Museum for Kunst,  
ARoS, Brandts, Sorø Kunstmuseum, Trapholt, Randers Kunstmuseum, Esbjerg Kunstmuseum, Ribe Kunstmuseum (1 værk), Horsens Kunstmuseum, Museum Sønderjylland, HEART, Vejen Kunstmuseum, Museum Salling, Fuglsang Kunstmuseum, Kunstbygningen i Vrå, Engelundsamlingen og Vendsyssel Kunstmuseum.

Eksterne henvisninger 
 
 

Malere fra Danmark
Grafikere fra Danmark
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Marchen Passer

Marchen Passer (født 11. december 1938 i København) er en dansk skuespiller.

Hun debuterede i 1961 på film med To skøre hoveder og havde efterfølgende en række mindre roller i spillefilm. Efter Manden der tænkte ting i 1969 trak hun sig tilbage fra filmverdenen og overtog efter moderens død en antikvitetsforretning i Nyhavn.

Hun er søster til skuespillerne Dirch Passer og Kirsten Passer.

Filmografi 
 To skøre hoveder (1961)
 Alt for kvinden – (Greven på Liljenborg) (1964)
 Når enden er go' (1964)
 Dyden går amok (1966)
 Nyhavns glade gutter – (Onkel Joakims hemmelighed) (1967)
 Manden der tænkte ting (1969)

Revyer 
 A.B.C. revyerne 1961 
 Helsingør-Revyen (1966) 
 Nykøbing F. Revyen (1964)

Eksterne henvisninger 
 

Personer fra København
Skuespillere fra Danmark
Danskere i 1900-tallet
Hildesborg

Hildesborg er en herregård i Landskrona kommun i Skåne.

I løbet af 1700-tallet samledes en række af husmandssteder og gårde i Hilleshögs dalar til et gods. I 1806 var herregården Hildesborg ejet af familien Stjärnblad, der byggede et teglværk. Tegelværket gik konkurs i 1819, og ejendommen blev købt af grossist Frans J. Wong. Hans søn udvidede og udbyggede hovedbygningen i 1840'erne. Gården ejedes af Wong familien frem til 1871, hvor greve og landshøvding Gotthard Wachtmeister tog over. Han flyttede teglværket, øgede bedriftens størrelse og byggede endnu en etage på hovedbygningen.

Wachtmeister var meget værdsat i sognet og gjorde en stor del for kirken. Han opførte en småskole på Hildesborg og skænkede jord til en børnehave. I 1905 flyttede han og solgte Hildesborg konsul N. Persson, der kun ejede godset i tre år. I 1908 blev det solgt til grev og grevinde Walther og Wilhelmina von Hallwyl, der var på udkig efter en sommerbolig i det sydlige Sverige. I 1898 havde de afsluttet opførelsen af Hallwylska palæ i Stockholm og 1902 købt Vegeholms slott i Skåne til deres yngste datter og svigersøn Irma og Wilhelm von Geijer.

1922 gav Wilhelmina von Hallwyl Hildesborg til sin dattersøn Rolf de Maré. 1927 købte Margit von Geijer (født 1907) Hildesborg af sin fætter. 1930 døde Wilhelmina von Hallwyl og hovedbygningen stod længe tom. 1939-1946 blev hovedbygningen bygget om og repareret. I 1964 overdrog Margit von Geijer herregården til sin søn Åge Lundström, som flyttede ind med sin familie i 1979.

Ejendommen omfatter naturreservatet Hilleshögs dalar med græsgange, småskove, bronzealder grave, Karl XII's skanser og ikke mindst en storslået udsigt over Øresund, Hven og Danmark.

Eksterne henvisninger 
 Hildesborg
 Länsstyrelsen i Skåne län: Karl XII's skanser ved Øresund

Herregårde i Skåne
Bygninger, konstruktioner og anlæg i Landskrona kommun
Landkreis Esslingen

Landkreis Esslingen er en Landkreis i den tyske delstat Baden-Württemberg. Den hører til Region Stuttgart i Regierungsbezirk Stuttgart. Landkreis Esslingen grænser mod nord til Rems-Murr-Kreis, mod øst til Landkreis Göppingen, mod syd til Landkreis Reutlingen, mod vest til Landkreis Böblingen og i nordvest til Stadtkreis Stuttgart.

Geografi 
Landkreis Esslingen er delt i to dele af floden Neckar, der kommer ind i området i den sydvestlige del. Den vestlige del består hovedageligt af det næsten 500 m høje plateau ved navn Filder, den østlige del har udløbere af Schwäbischen Alb og af Schurwald (del af det schwäbisk-frankiske bjergland). Ved Plochingen munder floden Fils ud i Neckar, der ved Esslingen-Mettingen forlader landkreisen mod Stuttgart. Neckars ligger ved Mettingen 229 moh. og er det laveste punkt, mens det højeste punkr er 830 moh. i Brucker Hölzle ved Bissingen-Ochsenwang.

Der er omkring 185 byer landsbyer og bebyggelser i Landkreises Esslingen.

Flughafen Stuttgart ligger ved den østlige ende af byområdet Leinfelden-Echterdingen. Start- og landingsbaner ligger ved Filderstadt-Bernhausen.

Byer og kommuner 

Kreisen havde  indbyggere pr.

Literatur 
 Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band III: Regierungsbezirk Stuttgart – Regionalverband Mittlerer Neckar, Stuttgart, 1978, 
 Landkreis Esslingen (Hrsg.) – Der Kreis Esslingen, Konrad Theiss Verlag, Stuttgart 1978, 
 Die Amtsvorsteher der Oberämter, Bezirksämter und Landratsämter in Baden-Württemberg 1810 bis 1972, Hrsg. von der Arbeitsgemeinschaft der Kreisarchivare beim Landkreistag Baden-Württemberg, Konrad Theiss Verlag, Stuttgart 1996, 
 Der Landkreis Esslingen – Hrsg. vom Landesarchiv Baden-Württemberg i.V. mit dem Landkreis Esslingen, Jan Thorbecke Verlag, Ostfildern 2009,

Eksterne kilder og henvisninger 

 Officiel Internetside om Landkreisen
Instituto Politécnico Nacional

Instituto Politécnico Nacional (forkortet IPN) er et af de største offentlige universiteter Mexico med 171.581 studerende på gymnasie-, bachelor- og kandidatniveau.  Det er det næstbedste universitet i Mexico inden for teknik- og ingeniørområdet ifølge QS World University Rankings efter emne 2018. Det blev grundlagt 1. januar 1936 i præsident Lázaro Cárdenas del Ríos regeringstid.

Instituttet består af 98 akademiske enheder der tilbyder 293 studieforløb. De omfatter 78 erhvervsuddannelser, 80 bacheloruddannelser og 135 kandidatuddannelser. IPN's hovedcampus, kaldet 'Unidad Profesional Adolfo López Mateos' eller 'Zacatenco' ligger på et cirka 2,1 km2 område nord for Mexico City.

IPN er primært baseret i Mexico City, men flere forskningsinstitutter og faciliteter er fordelt på 22 af Mexicos stater.

Referencer

Eksterne henvisninger 
 Universitetets hjemmeside

Etableret i 1936
Universiteter i Mexico
Mexico City
My Dream (Thomas Ring)

"My Dream" er første single fra den danske sanger Thomas Ring, der vandt talentkonkurrencen X Factor 2010 i finalen i Parken den 27. marts 2010. Sangen er skrevet af sæsonens tre dommere, Soulshock, Pernille Rosendahl og Remee og tidligere News-trommeslager Peter Biker. Den blev udgivet umiddelbart efter finalen hvor den kunne købes som digital download. Sangen gik direkte ind som #1 på den danske single-htiliste den efterfølgende uge.

Hitlisteplacering

Referencer 

Sange fra 2010
X Factor (Danmark)
Singler fra 2010
Paulina Rubio

Paulina rubio (født Paulina Susana Rubio Dosamantes, 17. juni 1971) er en mexicansk sangerinde og skuespillerinde, som er datter af en spansk far og en mexicansk mor (Susana Dosamantes). Hun har solgt over 20 millioner album verden over.

Biografi 

Paulina Rubio  blev født i Mexico City, og er opvokset i Miami,Madrid i Mexico City. Paulina  startede sin karriere i sanggruppen Timbiriche som 8 årig. Den blev et stort hit verden over, med klassikere som "Besos de Ceniza", "Muriendo Lento" og "Tu y yo somos uno mismo" . Dette banede vejen for hendes karriere som sanger. I slutningen af 1990'erne fik hun en pladekontrakt med Universal Music Group, og i 2000 fik hun sit første store hit med sangen "Y yo sigo aquí. I 2009 gik Paulina  i gang med at arbejde, på sit niende studie album Gran City Pop. Den første sang fra albumet "Causa y efecto" blev nummer 1 på Billboard "Hot Latin Song".
Hun har siden 30. april 2007 været gift med Nicolas Vallejo Najera. Hun og "Colate" har hus i Madrid og Miami.

Diskografi 
 La chica dorada (1992)
 24 kilates (1993)
 El tiempo es oro (1995)
 Planeta Paulina (1996)
 Paulina (2000)
 Border Girl (2002)
 Pau-Latina (2004)
 Ananda (2006)
 Gran City Pop (2009)
 Brava! (2011)

Referencer

Eksterne henvisninger 

 
 Official Website

Sangere fra Mexico
Skuespillere fra Mexico
X Factor-dommere
Personer fra Mexico City
Kliché

Kliché eller kliche har flere betydninger:

 Kliche (tryk) – et trykelement til billeder i bogtryk.
 Kliché (sprog) – en sproglig vending, der er blevet en fast bestanddel af sproget
 Kliché (stempel) – et stempel, som bruges til f.eks. tekst, der skal skrives gentagne gange som dele af kontorarbejde eller lignende; det kan dreje sig om afsenderadresse, godkendelser m.v.
 Kliché (band) – et aarhusiansk rockband dannet i 1977.
Mosfellsbær

Mosfellsbær er en by i det sydvestligste Island, beliggende i kommunen af samme navn i regionen Höfuðborgarsvæðið. Byen havde pr. 1. juni 2008 et befolkningstal på 8479.
Mest berømte indbygger fra Mosfellsbær er nobelprismodtageren i litteratur, Halldór Laxness.

Venskabsbyer 
 Thisted, Danmark
  Loimaa, Finland
  Skien, Norge
  Uddevalla, Sverige

Byer på Island
Wals-Siezenheim

Wals-Siezenheim er en kommune i Salzburg-Umgebung i delstaten Salzburg i Østrig.

Eksterne henvisninger

Se også 
 Wals Siezenheim Stadion

Kommuner i Salzburg
Ferring Sø

Ferring Sø er en 320 hektar stor brakvandssø tæt ved Vesterhavet, 2 km nord for landsbyen Ferring, 10 km vest for Lemvig, og ca. 8 km syd for Nissum Bredning, som den har afløb til via en række småsøer: Sønder Vese, Mellem Vese, Nørre Vese  og Hygum Nor.

Søen er en lavvandet næringsrig, stærkt forurenet sø, med en gennemsnitsdybde på 1,4 meter med en maksimumsdybde på 2,4 meter.  Mellem Ferring Sø og Vesterhavet er der kun en smal sandtange, der er forstærket med høfder, hvoraf de ældste  blev anlagt fra 1875-1883 . Vandet har flere gange brudt igennem tangen, og de antages at søen oprindelig har været en havbugt, der via veserne indtil 1100-tallet var en åbning mod havet fra Limfjorden. 

Der er en afmærket vandresti rundt om søen, der især i vintermånederne er tilholdssted for et stort antal rastende fugle, især dykænder . Ved sydenden af søen er der et stort sommerhusområde.

Eksterne kilder og henvisninger

Søer i Lemvig Kommune
Halldór Laxness

Halldór Kiljan Laxness (født Halldór Guðjónsson 23. april 1902, død 8. februar 1998) var en islandsk forfatter fra Mosfellsbær nær Reykjavik. Laxness modtog i 1955 nobelprisen i litteratur. 

Laxness skrev 62 bøger på 68 år, og hans værker er oversat til 43 sprog. Bøgerne er vigtige for islandsk kultur, og de fleste islændinge har læst ét eller flere af hans værker. 

Halldór Laxness' hjem Gljúfrasteinn i Mosfellsbær er i dag et statsejet museum.

Værker oversat til dansk 
 Salka Valka, 1934
 Frie mænd, 1935
 Asta Sollilja, 1936
 Verdens lys, 1937
 Sommerlandets slot, 1938
 Det russiske eventyr : Mindeblade, 1939
 Himlens skønhed, 1941
 Noveller, 1944
 Silden, 1945
 Islands klokke, 1946
 Den lyse mø, 1947
 København brænder, 1948
 Organistens hus, 1952
 Kæmpeliv i nord, 1955
 Napoleon Bonaparte, 1956
 Den gode frøken og huset, 1957
 År og dage i Brattekåd, 1957
 Det genfundne paradis, 1960
 De islandske sagaer og andre essays, 1963
 En digters opgør, 1964
 Gunstigt vejr, 1965
 Vildfarelse på Vestfjordene, 1966
 Vølvens spådom på hebraisk, 1966
 Gustigt vejr, 1968
 Svavar Gudnason : et udvalg af billeder, 1968
 Syv tegn, 1968
 Kristenliv ved jøkelen, 1969
 Indensognskrønike, 1971
 Vinlandsnotater og andre middelalderlige randbemærkninger, 1972
 Guds gode gaver : en essaysroman, 1973
 Den store væver fra Kashmir, 1975 (opr. udgivet 1927)
 En vision i dybet, 1975
 Fløjtespilleren : Fire noveller, 1977
 Hjemme på Tunet, 1977
 Syvmestrekrøniken : to erindringsromaner, 1981
 Mit græske år : roman, 1983
 Fortid og nutid : essays, 1986

Eksterne henvisninger 

 Officiel hjemmeside for Laxness' hus, Gljúfrasteinn

Romanforfattere fra Island
Dramatikere fra Island
Digtere fra Island
Nobelprismodtagere i litteratur
Modtagere af Sonningprisen
Blåtryk

Et blåtryk er en papirbaseret reproduktion af en teknisk tegning, arkitekturtegning eller design. Det benyttes om alle detaljerede plantegninger. Det danske ord er et lån fra .

Papiret præpareres med en blanding af to vandige opløsninger: en af ferriammoniumcitrat og en af kaliumferricyanid. Blandingen pensles på. Arkene tørres i mørke. Når aftrykkene skal tages, placeres den positive original oven på det præparerede ark, gerne presset mod det med en glasplade. Arkene belyses og en fotokemisk reaktion danner berlinerblåt, der hvor lyset rammer, mens der intet sker, hvor tegningens streger kaster skygge. Arkene adskilles og kopien fikseres ved at de ufremkaldte salte skylles væk med vand, hvorefter arket tørrer.  

Blåtryk er meget lysægte. Det udførtes i 1960'erne af Tutein og Koch i København.

Kilder

Teknisk tegning
Peter Bechmann

Peter Bechmann (f. 3. april 1981) er en dansk fodboldspiller, der spiller for fodboldklubben Thisted Fodbold Club. Her har han spillet siden Thisted FC spillede i Danmarksserien (fodbold). Bechmann er mestendels angriber, men spiller for tiden midterst midtbane med rygnummer 10. Endvidere er Peter Bechmann Thisteds anfører gennem flere sæsoner.

Antal mål for TFC 
 2008/2009: 4 mål i 1. division
 2007/2008: 9 mål i 2. division Vest
 2006/2007: 15 mål i 1. division
 2005/2006: 9 mål i 2. division Vest

Sæsonen 2004/2005 og før spillede Thisted FC primært i Danmarksserien (fodbold).

Referencer

Eksterne henvisninger 

Fodboldspillere fra Danmark
Showtime

Showtime er et amerikansk branding og betalings-kanal, der bliver brugt på en række platforme rundt om i verden. Fra og med august 2005, havde Showtime over 13 millioner abonnenter i USA. Showtime viser som regel film, selv-producerede tv-serier, samt boksning og MMA-kampe.

Originalserier fra Showtime 
 American Candidate
 Barbershop: The Series
 Brotherhood
 Brothers
 Bullshit!
 Californication
 The Chris Isaak Show
 Dead Like Me
 Dexter
 Family Business
 Fat Actress
 Free For All - Animated
 Freshman Diaries
 Going To California
 Huff
 Interscope Presents: The Next Episode It's Garry Shandling's Show Jamie Foxx Presents: Laffapalooza Jeremiah The Leap Years The L Word Masters of Horror Nurse Jackie Odyssey 5 The Outer Limits Out of Order Poltergeist- The Legacy Queer as Folk Queer Duck Red Shoe Diaries Resurrection Blvd. Rude Awakening Sexual Healing Sherman Oaks ShoBox: The New Generation Sleeper Cell Soul Food Stargate SG-1 (sæson 1 – 5)
 Street Time Damon Wayans' The Underground Washingtoon (animeret tv-serie)
 Weeds

Eksterne henvisninger 
 Officiel hjemmeside  

Tv-kanaler fra USA
ViacomCBS
Shrek Den Lykkelige

Shrek Den Lykkelige, originaltitel Shrek Forever After, tidligere Shrek Goes Fourth og også kendt som Shrek 4, Shrek 4Ever After, og Shrek: The Final Chapter, er en animeret film, der havde premiere den 21. maj 2010 i USA og den 8. juli i Danmark. Tim Sullivan har skrevet manuskriptet og Mike Mitchell er instruktør. 

Filmen er fortsættelsen til Shrek, Shrek 2 og Shrek den Tredje.

Medvirkende

Eksterne henvisninger 
 
 
 

Shrek
Komediefilm fra USA
Film med tidsrejser
Amerikanske film fra 2010
Engelsksprogede film
Nordzucker

Nordzucker AG, baseret i Braunschweig, Tyskland er Europas næststørste sukkerproducent. 

Nordzucker AG blev skabt i 1997 ved fusionen af Braunschweiger Zuckerverbund Nord AG og Zucker-Aktiengesellschaft Uelzen-Braunschweig. I 2003 blev Union-Zucker AG Südhannover en del af koncernen. 

I 2009 erhvervede Nordzucker Daniscos sukkerdivision med sukkerfabrikker i Danmark, Sverige, Finland og Litauen for 730 millioner €.

I regnskabsåret 2008/09 producerede Nordzucker AG 1,68 mio tons sukker af sukkerroer og omsatte for 1.192 millioner €. 

Nordzucker AG ejer i dag sukkerfabrikker i følgende byer:

Kilder 

Etableret i 1997
Fødevarevirksomheder fra Tyskland
Sukkerproducenter
Hornsø

Hornsø er en lille , cirka 30 hektar stor brakvandssø beliggende vest for Lem Vig, cirka 3 km nordvest for byen Lemvig i Vestjylland. Den har forbindelse med Lem Vig, og dermed Nissum Bredning i Limfjorden via en 400 meter lang kanal. Der er mange fugle både sommer og vinter, både fiskehejrer, og lappedykkere, vadefugle, og især i vinterhalvåret raster et stort antal andefugle i søen. Der er også mulighed for lystfiskeri, efter blandt andet bækørred, helt, skrubbe og ål.

Sydøst for Hornsø ligger et stort feriecenter med campingplads, marina, hotel og golfbane mm. Nord for søen er der et stort sommerhusomåde.

Søer i Lemvig Kommune
Lem Vig

Lem Vig er en godt 4 km lang, nord-syd-gående bugt, der går fra sydsiden af Nissum Bredning, og ind til havnen i byen Lemvig. Den afgrænses mod nord af Gjeller Odde, og dens sydlige spids, krumodden Follup Odde; Vigen har indløb fra øst, og det den sydlige afgrænsning er Kabbel Hage ikke langt fra herregården Kabbel Hovedgård. 
Fra hovedgården i øst og udløbet fra Horn Sø i vest, snævrer vigen ind til under 6-800 meters bredde, og går stik mod syd til Lemvig Havn, der tidligere var en aktiv fiskerihavn, og som man via Lemvig Træskibslaug fortsat prøver at holde liv i.

Limfjorden
Lemvig
Vige i Danmark
Wow! signalet

Wow! signalet var et radiosignal, der blev opfanget af Dr. Jerry R. Ehman d. 15. august 1977, mens han arbejde på et SETI-projekt på Big Ear radioteleskopet på Ohio State University. Signalet viste tegn på en potentiel oprindelse udenfor solsystemet. Det varede i alt 72 sekunder i den fulde længde.
Big Ear observede det, men det er ikke blevet opfanget igen. 
Ehman var forbløffet over hvor tæt signalet matchede et forventet interstellart signal i den antenne, der blev brugt, så han tegnede en cirkel rundt om signalet på det papir, signalet var printet ud på, og skrev ”Wow!” i siden. Denne kommentar blev signalets navn.

Referencer 

SETI
Begivenheder i 1977
Uløste problemer indenfor astronomi
Suriya

Suriyatim "Suriya" Jyrk (født Suriyatim Sørensen 18. oktober 1979 i Perak, Malaysia), tidligere kendt som Heidi Sørensen, er en dansk sangerinde, sangskriver og producer, der blev kendt som den ene halvdel af popduoen S.O.A.P. i slutningen af 1990'erne, som solgte tæt på to millioner album og singler.

Hun er født i Malaysia af en malaysisk-indisk-indonesisk mor og en dansk far, men er opvokset i Næstved med lillesøsteren Saseline og lillebroderen Daniel, bedre kendt som barnestjernen Danny Kool. Da S.O.A.P. gik i opløsning i 2002 trak hun sig helt ud af rampelyset. I marts 2008 vendte hun tilbage til musikscenen i en mere rock'et udgave under navnet Suriya, og udsendte singlen "My Desire", der er produceret af Yauzers, som består af Jesper Vestergaard, broderen Daniel, samt hende selv.

I februar 2009 sang hun på housenummeret "Yeah That's Me" fra Lexicon Saints. Hun deltog i Dansk Melodi Grand Prix 2012 med dubstep-nummeret "Forever I B Young", der var skrevet af hende selv i samarbejde med sin eksmand Thomas Hoffmann, Jacob Winge og lillebroderen Daniel Sørensen.

Solodiskografi

Singler 
 "My Desire" (2008)
 "Yeah That's Me" (med Lexicon Saints) (2009)
 "Louis Bag" (2011)
 "Forever I B Young" (2012)

Referencer

Eksterne henvisninger 
 
 Suriya på Google+
 

Sangere fra Danmark
Sangskrivere fra Danmark
Musikproducere fra Danmark
Deltagere ved Dansk Melodi Grand Prix 2012
Dansksprogede forfattere fra Danmark
The Impossible Dream

"The Impossible Dream" er en komposition fra 1965 af Joe Darion og Mitch Leigh. Sangen kendes også under titlen "The Quest".

Sangen er indspillet af en lang række kunstnere, både i forbindelse med musicalopførelse men også som decideret sang.

Musicalen 
"The Impossible Dream" er det bedst kendte af numrene fra musicalen Man Of La Mancha, ligeledes skrevet af Joe Darion og Mitch Leigh i 1965. Musicalen tager sit udgangspunkt i historien om 'Ridderen af den bedrøvelige skikkelse', Don Quijote.

Komponisten Mitch Leigh og tekstforfatteren Joe Darion havde kun denne ene succes, både sammen og hver for sig. Til gengæld var der tale om en markant succes, der alene på Broadway blev opført 2.328 gange.

Musicalen er oversat fra engelsk til en række andre sprog, heriblandt dansk. Herhjemme er den opført med Jesper Langberg i hovedrollen som Don Quijote.

Elvis Presleys udgaver 
Elvis Presley indspillede "The Impossible Dream" som en live-optagelse fra Madison Square Garden, New York, den 10. juni 1972. Den blev udsendt på LP'en Elvis As Recorded At Madison Square Garden i juni 1972.

Elvis lavede endnu en pladeudgivelse med "The Impossible Dream", det er en live-optagelse fra The Hilton Hotel i Las Vegas fra den 16. februar 1972. Denne indspilning findes på albummet He Walks Beside Me – Favourite Songs Of Faith And Inspiration, udsendt i februar 1978, et halvt år efter Elvis Presleys død.

Andre kunstnere 
Blandt de mange, der har sunget sangen, kan der udover Elvis Presley nævnes bl.a.:
 Richard Kiley (den 'originale' udgave fra Broadway-musicalen)
 Diana Ross and The Supremes
 Cher
 Tom Jones
 Andy Williams
 Roger Whittaker
 Eddie Murphy
 Frank Sinatra
 Jacques Brel
 Plácido Domingo
 Glen Campbell
 Roberta Flack
 Shirley Bassey
 Liberace
 Christopher Lee
 Stig Rossen
 Susan Boyle
 Brian Stokes Mitchell
 Michael Douglas
 Ken Boothe

Referencer 

Elvis Presley-sange
Sange fra 1965